CELEX: 62009TN0212
Language: lv
Date: 2009-06-02 00:00:00
Title: Lieta T-212/09: Prasība, kas celta 2009. gada 2. jūnijā — Dānija/Komisija

15.8.2009   
            
            
               LV
            
            
               Eiropas Savienības Oficiālais Vēstnesis
            
            
               C 193/23
            
         Prasība, kas celta 2009. gada 2. jūnijā — Dānija/Komisija
   (Lieta T-212/09)
   2009/C 193/38
   Tiesvedības valoda — dāņu
   
      Lietas dalībnieki
   
   
      Prasītāja: Dānijas Karaliste (pārstāvji — J. Bering Liisberg, pārstāvis, kam palīdz P. Biering un J. Pinborg, advokāti)
   
      Atbildētāja: Eiropas Kopienu Komisija
   
      Prasītājas prasījumi:
   
   
               —
            
            
               pirmkārt, atcelt Komisijas 2009. gada 19. marta lēmumu, ar ko no Kopienas finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu un uz Eiropas Lauksaimniecības garantiju fondu (ELGF), tiktāl, ciktāl ar šo lēmumu no Kopienas finansējuma izslēdz Dānijas deklarētos izdevumus;
            
         
               —
            
            
               pakārtoti — atcelt Komisijas 2009. gada 19. marta Lēmumu, ar ko no Kopienas finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu un uz Eiropas Lauksaimniecības garantiju fondu (ELGF), tiktāl, ciktāl ar to no Kopienas finansējuma izslēdz Dānijas deklarētos izdevumus, ciktāl izslēgšana no Kopienu finansējuma pamatota ar:
               
                           —
                        
                        
                           noteikumu pārkāpumiem un trūkumiem, pārbaudot atbilstību atmatā atstātām platībām 2002., 2003. un/vai 2004. gadā, un/vai
                        
                     
                           —
                        
                        
                           noteikumu pārkāpumiem un trūkumiem attiecībā uz attālās izpētes pārbaudi 2003. un/vai 2004. gadā;
                        
                     
         
               —
            
            
               piespriest Komisijai atlīdzināt visus tiesāšanās izdevumus.
            
         
      Pamati un galvenie argumenti
   
   Prasītāja lūdz atcelt Komisijas 2009. gada 19. marta Lēmumu 2009/253/EK, ar ko no Kopienas finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu un uz Eiropas Lauksaimniecības garantiju fondu (ELGF), tiktāl, ciktāl ar šo lēmumu no Kopienas finansējuma izslēdz Dānijas deklarētos izdevumus. (1)
   
   Prasītāja apgalvo, ka Komisijas lēmums vairākos aspektos balstīts uz juridiskā pamata nepareizu izpratni un piemērošanu, it īpaši jautājumā par atmatā atstāto platību uzturēšanu un prasībām, kas attiecas uz attālās izpētes pārbaudi.
   Tā apgalvo arī, ka lēmumā pieļauti būtiski pamatpjuma trūkumi un ka virknē aspektu tas ir pretrunā tiesiskās paļāvības un tiesiskās drošības principam.
   Nobeigumā prasītāja apgalvo, ka pāraprēķins ticis veikts veidā, kas ir pretrunā pašas Komisijas vadlīnijām, kam nav pietiekamas faktiskās bāzes un kas ir nesamērīgs, ņemot vērā to, ka Eiropas Lauksaimniecības virzības un garantiju fondam šajā gadījumā nepastāvēja nekāds reāls finanšu risks.
   
      (1)  OV 2009 L 75, 15. lpp.; izziņots ar dokumenta numuru C(2009) 1945.